pythainlp/thai-wiki-dataset-v4 huggingface dataset:
วิศาขาปัฏฏนัม

วิศาขาปัฏฏนัม  เป็นเมืองที่ใหญ่ที่สุดทั้งทางด้านพื้นที่และจำนวนประชากรของรัฐอานธรประเทศ ประเทศอินเดีย เมืองตั้งอยู่ห่างจากอมราวตีไปทางทิศตะวันออกเฉียงเหนือราว 363 กม. (226 ไมล์) และห่าง 587 กม. (365 ไมล์) จากไฮเดอราบาด เมืองหลวงของรัฐอานธรประเทศและรัฐเตลังคานา เป็นศูนย์กลางการบริหารของเขตวิศาขาปัฏฏนัม และเป็นเมืองหลวงทางเศรษฐกิจของรัฐอานธรประเทศ จากข้อมูลประชากรปี ค.ศ. 2011 เมืองมีประชากร 1,897,823 คน ทำให้เป็นเมืองใหญ่อันดับ 15 ของอินเดีย
อันดับเศรษฐกิจของเมืองมากเป็นอันดับ 10 ของประเทศ ด้วยผลิตภัณฑ์มวลรวมในประเทศ 26,000 ล้านดอลลาร์สหรัฐ วิศาขาปัฏฏนัมยังเป็นเมืองศูนย์กลางธุรกิจของรัฐและมีเศรษฐกิจหลากหลายเช่น อุตสาหกรรมหนัก การท่องเที่ยว อุตสาหกรรมแร่ ตกปลา เทคโนโลยีข้อมูล ส่วนท่าเรือ
เมืองวิศาขาปัฏฏนัมยังเป็นท่าเรือที่คับคั่งที่สุดในอินเดียนับจากสินค้าบรรทุก เมืองยังเป็นที่ตั้งการทัพเรือฝั่งตะวันออกของกองทัพเรืออินเดียและยังเป็นอู่ต่อเรือที่เก่าแก่ที่สุดและเป็นท่าเรือทางธรรมชาติเพียงแห่งเดียวบนชายฝั่งทิศตะวันออกของประเทศอินเดีย
ประวัติศาสตร์ของเมืองวิศาขาปัฏฏนัมย้อนไปได้ถึง 6 ศตวรรษก่อนคริสตกาล โดยถือเป็นส่วนหนึ่งของภูมิภาคกลิงคะ (Kalinga)และต่อมาปกครองโดยอาณาจักรเวงคี ราชวงศ์ปัลลวะ และราชวงศ์คงคาตะวันออก (Eastern Ganga) จากข้อมูลทางโบราณคดีเมืองในปัจจุบันสร้างราวศตวรรษที่ 11 และ 12 จากการปกครองระหว่างราชวงศ์โจฬะกับราชวงศ์คชปติ (Gajapati Kingdom) จนกระทั่งจักรวรรดิวิชัยนครขึ้นมามีอำนาจในศตวรรษที่ 15 จากนั้นในศตวรรษที่ 16 ปกครองโดยจักรวรรดิโมกุล จนชาวยุโรปเริ่มมีผลประโยชน์การค้าในเมือง และปลายศตวรรษที่ 18 ตกอยู่ภายใต้การปกครองของฝรั่งเศส จากนั้นภายใต้การปกครองของอังกฤษในปี ค.ศ. 1804 และเป็นเมืองขึ้นของอังกฤษจนอินเดียประกาศอิสรภาพในปี ค.ศ. 1947 ภายหลังประกาศอิสรภาพเมืองพัฒนาเป็นเมืองท่าที่สำคัญและเป็นสถานที่ตั้งของการทัพเรือฝั่งตะวันออกของกองทัพเรืออินเดีย
เมืองตั้งอยู่ระหว่างเทือกเขาฆาฏตะวันออกกับอ่าวเบงกอล เป็นที่รู้จักว่าเป็นอัญมณีแห่งชายฝั่งตะวันออก 
ภูมิศาสตร์.
นครนี้ตั้งอยู่ระหว่างเทือกเขาฆาฏตะวันออกกับอ่าวเบงกอล นครนี้ตั้งอยู่ในพิกัดภูมิศาสตร์ที่ 17.7041 N กับ 83.2977 E
หมายเหตุ.
<templatestyles src="Reflist/styles.css" />
ชัมเศทปุระ

ชัมเศทปุระ  เป็นเขตปริมณฑลที่มีประชากรมากที่สุดในรัฐฌารขัณฑ์ ของประเทศอินเดีย จากข้อมูลประชากรในปี ค.ศ. 2011 เมืองมีประชากร 1,337,131 คน เขตปริมณฑลชัมเศทปุระเป็นเมืองใหญ่เป็นอันดับ 3 อินเดียตะวันออกรองจากเมืองโกลกาตาและปัฏนา เป็นเมืองที่มีประชากรเป็นอันดับ 35 จาก 53 เมืองที่มีประชากรเกิน 1 ล้าน ของอินเดีย เมืองตั้งอยู่บนที่ราบสูงโชตนาคปุระและรอบล้อมด้วยหุบเขาดัลมา เมืองมีเส้นเขตแดนที่เกิดจากแม่น้ำสุพรรณเรขา (Subarnarekha) และแม่น้ำคาร์ไค (Kharkai) ทางทิศเหนือและตะวันตกของเมือง
ชัมเศทปุระได้รับการประกาศว่าเป็นเมืองสะอาดเป็นอันดับ 7 ของประเทศอินเดียประจำปี ค.ศ. 2010 จากการสำรวจของรัฐบาลอินเดีย และยังเป็นเมืองที่เติบโตเร็วที่สุดเป็นอันดับ 84 ของโลก ในช่วงเวลาปี ค.ศ. 2006–2020 โดยมีอัตราการเติบโตต่อปี ที่ 2.59%
เมืองมีสมญานามหลายชื่อ เช่น เมืองหลวงอุตสาหกรรมแห่งรัฐฌารขัณฑ์, เมืองเหล็ก, ทาทานครที่ตั้งตามสถานีรถไฟหรือเขียนย่อว่า ทาทา ตามบริษัทผลิตรถทาทา และยังเป็นที่รู้จักในชื่อ กาลีมาตี (ที่หมายถึงดินแดนแห่งเจ้าแม่กาลี) 
ภูมิประเทศ.
ภูมิอากาศ.
ชัมเศทปุระมีภูมิอากาศร้อนชื้นและแห้ง (Köppen: Aw) ฤดูร้อนเริ่มกลางเดือนมีนาคมและร้อนสุดในเดือนพฤษภาคมและมิถุนายน อุณหภูมิมีความหลากหลายในฤดูร้อน ตั้งแต่ 35 ถึง 49 °C (95 ถึง 120 °F) อุณหภูมิต่ำสุดในช่วงฤดูหนาวคือ 1 °C (34 °F) มีลมมรสุมทิศใต้-ตะวันตก มีฝนตกหนักตั้งแต่เดือนกรกฎาคมถึงกันยายน และมีปริมาณน้ำฝนราว 1,200 มม. (47 นิ้ว) ต่อปี
ประชากรศาสตร์.
จากข้อมูลประชากรอินเดียปี ค.ศ. 2011 ชัมเศทปุระมีประชากร 629,659 คน แต่เขตมหานครมีประชากร 1,337,131 คน มีประชากรเพศชาย 52.1% เพศหญิง 47.9% มีชนพื้นเมืองอยู่ราว 28% มีผู้รู้หนังสืออัตราเฉลี่ย 85.94% สูงกว่าอัตราเฉลี่ยของชาติที่อยู่ที่ 74% และเมืองมีประชากรอายุต่ำกว่า 6 ปี 11.5%
ปาปาปา

ปาปาปา (เกาหลี: ; อาร์อาร์: "Ppa Ppa Ppa") เป็นซิงเกิลในอัลบั้มชุดที่สอง และซิงเกิลที่สี่ของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์ และ ซีเจอี&เอ็มมิวสิก
ที่มาและความสำเร็จ.
ปาปาปา ออกเผยแพร่ทางดิจิตัลในวันที่ 20 มิถุนายน ค.ศ. 2013 ซึ่งซิงเกิลนี้ทำให้เครยอนป๊อปได้แจ้งเกิดอย่างเต็มตัว และเป็นที่รู้จักกันอย่างแพร่หลาย หลังจากที่วงได้เปิดตัวออกมาในปีก่อนหน้านั้น และได้ออกอัลบั้มชุดแรกแต่ทว่าไม่ประสบความสำเร็จ ทางวงจึงต้องโปรโมตด้วยตนเองด้วยวิธีการตลาดแบบกองโจร ด้วยการเปิดเพลงเต้นเองตามท้องถนนย่านชุมชนหรือศูนย์การค้าต่าง ๆ ได้รับความสนใจบ้าง ไม่ได้รับความสนใจบ้าง พบกับสภาพอากาศที่หนาวเหน็บบ้าง เนื่องจากวงยังไม่เป็นที่รู้จัก จึงได้รับการปฏิเสธจากรายการโปรโมตศิลปินเพลงทางสถานีโทรทัศน์ต่าง ๆ
เนื้อหาของเพลงว่าด้วยการทำตัวเองให้สนุกสนาน อย่าซึมเศร้าเหงาหงอยอยู่กับบ้าน ให้ทุกคนออกข้างนอกมาเต้นด้วยกัน โดยคำว่า "ปาปาปา" ไม่มีความหมาย แต่เป็นเสียงจังหวะในดนตรีประกอบ และจากท่าเต้นในเพลงนี้ที่โดดเด่นเป็นเอกลักษณ์ไม่เหมือนใคร ดูแล้วตลก สนุกสนาน ด้วยการที่สมาชิกแต่ละคนของวงสวมใส่ชุดวอร์มสีสันสดใส พร้อมหมวกกันน็อก และด้วยการเต้นที่ยืนเรียงแถวหน้ากระดานกระโดดขึ้นลง ๆ สลับกันแบบสลับฟันปลาหรือกระบอกสูบรถยนต์ ทำให้ซิงเกิลนี้ได้รับความนิยมในเวลาไม่นาน และขึ้นสู่อันดับ 1 ในบิลบอร์ดและเค-ป๊อปฮอต100 ได้สำเร็จ อีกทั้งยังทำให้เครยอนป๊อปชนะเอ็กโซในการรายการมิวสิกแบงก์ ในวันที่ 30 สิงหาคม ค.ศ. 2013 ได้ด้วย
ในตอนแรก คิม ยู มิน ผู้แต่งตั้งใจจะให้ปาปาปาเป็นซิงเกิลของเค-มัช บอยแบนด์ซึ่งเป็นศิลปินวงถัดจากเครยอนป๊อป ในสังกัดโครมเอนเตอร์เทนเมนต์ แต่ ฮวาง ฮย็อน ชาง ประธานและผู้ก่อตั้งบริษัทได้ยินเข้ามีความคิดว่านี่ควรจะเป็นซิงเกิลของเครยอนป๊อปมากกว่า โดยหลังจากที่แม้แต่บันทึกเสียงเสร็จแล้ว คิม ยู มินยังได้แก้ไขเนื้ออีกหลายครั้ง
มิวสิกวิดีโอของปาปาปา หลังจากได้เผยแพร่ในยูทิวบ์มีจำนวนยอดเข้าชมถึง 22 ล้านครั้ง ในเดือนตุลาคม ค.ศ. 2014 และหลังจากการทำมิวสิกวิดีโอโกลบอลเวอร์ชัน ซึ่งเป็นมิวสิกวิดีโอตัวที่สอง ก็ได้รับความนิยมเช่นเดียวกัน หลังจากการเผยแพร่ได้ 5 วัน ก็มียอดชมถึงหลักล้าน โดยมีการล้อเลียนมิวสิกวิดีโอ "Gangnam Style" ของไซ ที่เคยประสบความสำเร็จอย่างถล่มทลายก่อนหน้านั้นด้วย ซึ่งเครยอนป๊อปได้รับการจับตามองว่าอาจสร้างปรากฏการณ์ในแบบเดียวกันเกิดขึ้น
นอกจากนี้แล้ว ปาปาปา ยังได้สร้างปรากฏการณ์อีกมากในวงการบันเทิงด้วยการมีการเต้นเลียนแบบมากมายจากทั้งศิลปินชื่อดัง เช่น เอ็มแบล็ก หรือเกิลส์เจเนอเรชัน รวมถึงบุคคลทั่วไปตามที่สาธารณะในแบบกองโจร หรือแฟลชม็อบ และยังได้รับความนิยมถึงต่างประเทศ เช่น ประเทศไทยด้วย
และจากความสำเร็จของปาปาปา ทำให้เครยอนป๊อปได้เซ็นสัญญากับโซนีมิวสิก ซึ่งเป็นค่ายเพลงระดับยักษ์ใหญ่ของโลก
ชาร์ต.
<templatestyles src="Col-begin/styles.css"/>
เส้นเมริเดียนที่ 100 องศาตะวันออก

เส้นเมริเดียนที่ 100 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 100 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 80 องศาตะวันตก
เดจิมะ

#เปลี่ยนทาง 
เกาะเดจิมะ (; โรมาจิ: "Dejima"; : เกาะทางออก) เป็นเกาะเทียมเล็ก ๆ ถูกสร้างขึ้นในอ่าวนางาซากิ เมื่อปี 1634 ด้วยการขุดคลองผ่านคาบสมุทรเล็ก ๆ เพื่อให้พ่อค้าชาวโปรตุเกสได้เข้ามาค้าขายและแลกเปลี่ยนวัฒนธรรม จนเมื่อถึงปี 1638 ชาวโปรตุเกสก็ถูกขับไล่ออกไป และชาวดัตช์ก็เข้ามาแทนที่ โดยเกาะแห่งนี้เป็นสถานที่เดียวที่ญี่ปุ่นจะสามารถรับวิทยาการและวัฒนธรรมแบบตะวันตก ในช่วงก่อนปี 1854
ประวัติ.
ความสัมพันธ์ระหว่างญี่ปุ่นและยุโรปเริ่มต้นขึ้นเมื่อกลุ่มพ่อค้าชาวโปรตุเกสเดินทางมาค้าขายที่ทาเนงาชิมะในปี 1543 หกปีต่อมามิชชันนารีนิกายเยสุอิตฟรานซิสซาเวียร์ก็เดินทางได้มาที่เมืองคาเงชิมะ ในตอนแรกชาวโปรตุเกสได้ตั้งหลักอยู่ที่เมืองฮิราโดะ แต่พวกเขาต้องการท่าเรือที่ดีกว่า ทำให้ในปี 1570 ไดเมียวโอมูระ ซูมิตากะ ได้เปลี่ยนไปนับถือศาสนาคริสต์ และได้ทำข้อตกลงให้ชาวโปรตุเกสช่วยพัฒนาเมืองนางาซากิ ทำให้ท่าเรือสามารถเปิดทำการค้าขายได้ ต่อมาในปี 1580 ไดเมียวโอมูระ ซูมิตากะ ได้มอบอำนาจศาลของนางาซากิให้กับนิกายเยสุอิต และชาวโปรตุเกสได้รับเอกสิทธิ์ที่จะทำการค้าไหมกับจีนผ่านมาเก๊า
ในปี 1634 โชกุนโทกูงาวะ อิเอมิตสึมีคำสั่งให้สร้างเกาะเทียมขึ้นเพื่ออำนวยความสะดวกให้กับพ่อค้าชาวโปรตุเกสที่อาศัยอยู่ในนางาซากิ และขัดขวางการเผยแพร่ศาสนาคริสต์ของพวกเขา แต่หลังจากการจลาจลของประชากรส่วนใหญ่ที่นับถือศาสนาคริสต์ในชิมาบาระและอามากูซะ โชกุนตัดสินใจที่จะขับไล่ชาติตะวันตกทุกชาติออกไป ยกเว้นชาวดัตช์ที่ทำงานในบริษัทอินเดียตะวันออกของเนเธอร์แลนด์
ตั้งแต่ปี 1609 ชาวดัตช์ก็ได้ทำการค้าในฮิราโดะ พวกเขาได้รับอนุญาตให้ทำการค้าขายอย่างอิสระ อย่างเต็มที่ ร้านค้าในฮิราโดะกินพื้นที่ไปอย่างกว้างใหญ่ไพศาล จนเมื่อปี 1637 และ 1639 ก็ได้มีการสร้างคลังสินค้าหินขึ้นมาในร้านค้านี้อีก และการที่พวกเขาใช้หินในการก่อสร้างคลังสินค้านี้ ก็ถูกนำมาใช้เป็นข้ออ้างในการทำลายสิ่งก่อสร้างในฮิราโดะและย้ายร้านค้าไปยังเมืองนางาซากิ
ในปี 1639 ชาวโปรตุเกสกลุ่มสุดท้ายก็ถูกขับไล่ออกจากญี่ปุ่นไป แต่นั้นก็ทำให้เดจิมะเริ่มที่จะล้มเหลวในการลงทุน และเมื่อไม่มีเรือโปรตุเกสที่ทำการค้าจากมาเก๊า เศรษฐกิจของนางาซากิได้รับความเดือดร้อนอย่างมาก ถึงพวกเขาก็ยังสามารถอดทนได้ แต่ด้วยนโยบายอีกมากมายและยังเป็นศัตรูกับสเปนและโปรตุเกส ซึ่งทั้งสองประเทศก็ที่มีทั้งศาสนาและพื้นฐานทางการเมืองที่ต่างจากญี่ปุ่นมาก ชาวดัตช์เป็นคนกลุ่มเดียวที่ได้รับการยกเว้นจากการถูกขับไล่ แต่พวกเขาก็ถูกรัฐบาลญี่ปุ่นย้ายให้ไปอยู่ที่เดจิมะ
ตั้งแต่ปี 1641 มีเพียงเรือจีนและเรือดัตช์เท่านั้นที่ได้รับอนุญาตให้เข้ามาในญี่ปุ่นและมีทางเข้าเพียงทางเดียวคือท่าเรือนางาซากิ
Opperhoofd.
Opperhoofd เป็นภาษาดัตช์ความหมายว่าผู้ใหญ่บ้านสูงสุด เป็นคำที่ชาวญี่ปุ่นใช้เรียกผู้ที่ดำรงตำแหน่งเป็นหัวหน้าดูแลร้านค้าในเกาะแห่งนี้ ซึ่งมักจะเป็นชาวโปรตุเกสที่สืบเชื้อสายกันต่อๆมา เป็นตำแหน่งที่มีอำนาจเหมือนกับผู้ว่าการรัฐ<br><br>
Opperhoofd ที่โดดเด่น
โลนลีคริสต์มาส (เพลงเครยอนป๊อป)

"โลนลีคริสต์มาส" (เกาหลี: ; อาร์อาร์: "Kkuriseumaseu") เป็นซิงเกิลอัลบั้มที่สาม และเพลงที่ห้าของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก ออกเผยแพร่ในปลายปี ค.ศ. 2013 เพื่อต้อนรับเทศกาลคริสต์มาส
ที่มาและเบื้องหลังเครื่องแต่งกาย.
โลนลีคริสต์มาส ถือเป็นการต่อยอดความสำเร็จจาก "Bar Bar Bar" ซิงเกิลก่อนหน้านั้นที่ประสบความสำเร็จอย่างถล่มทลายในกลางปีเดียวกัน จนขึ้นชาร์ตอันดับหนึ่งของวงการเค-ป๊อปได้สำเร็จ และทำให้เครยอนป๊อปเป็นที่รู้จักกันอย่างกว้างขวาง ในปลายปีเดียวกันนี้ทางต้นสังกัด จึงได้ผลิตซิงเกิลใหม่ออกมา คือ โลนลีคริสต์มาส ในวันที่ 26 พฤศจิกายน ค.ศ. 2013 ออกเผยแพร่ทางสื่อดิจิตัล และขึ้นแสดงบนเวทีครั้งแรกในวันที่ 5 ธันวาคม ปีเดียวกัน ในรายการเอ็ม! เคาต์ดาวน์ ทางสถานีโทรทัศน์เอ็มเน็ท
โดยเนื้อหาของเพลงยังคงเหมือนกับ "Bar Bar Bar" คือ การทำให้ตัวเองสนุกสนาน อย่าหงอยเหงาเศร้าซึมที่ต้องอยู่คนเดียวในช่วงคริสต์มาส พร้อมกับท่าเต้นสั่นขา ที่ดูตลก ๆ ด้วยท่อนแยกที่ติดหู ร้องตามได้ง่าย และเครื่องแต่งกายที่ดัดแปลงชุดซานตาคลอสจากกระดาษห่อของขวัญในโทนสีเขียว-แดง เพื่อคงคอนเซปต์วันคริสต์มาส รวมถึงหมวกกันน็อกที่เป็นเอกลักษณ์ ซึ่งในซิงเกิลนี้ได้มีการตกแต่งหมวกกันน็อกให้ดูสวยงามหรูหราขึ้น ด้วยการประดับวัสดุชิ้นเล็ก ๆ ที่ส่งประกายระยิบระยับเหมือนอัญมณี และดาวบนต้นคริสต์มาสที่ติดสปริง ที่เมื่อสมาชิกในวงเต้นสั่นขาและเอานิ้วชี้ไปที่ดาวนี้จะสั่นตามไปด้วย โดย กู ดงฮย็อน ผู้ออกแบบเครื่องแต่งกายได้แรงบันดาลใจมาจากการที่พบเห็นเครื่องแต่งกายตามนิตยสารและสถานที่ต่าง ๆ รวมถึงศูนย์การค้าสยามเซ็นเตอร์ในกรุงเทพมหานครด้วย และได้ส่งรูปกลับมายังทีมงานถึง 300 รูป เพื่อตัดสินใจและออกหาวัสดุ ซึ่งเครื่องแบบแล้วเสร็จเอาในวันที่บันทึกเทปถ่ายมิวสิกวิดีโอซิงเกิลนี้พอดี และสมาชิกทั้งหมดเห็นเครื่องแบบครั้งแรกก็ตอนที่ถ่ายมิวสิกวิดีโอนั่นเอง โดยมีเวลาออกแบบเพียง 6 วันเท่านั้น (ในตอนแรกเครยอนป๊อปไม่ต้องการที่จะสวมหมวกกันน็อกอีก แต่ ดงฮย็อน เห็นว่าซิงเกิลนี้เป็นการต่อยอดมาจาก "Bar Bar Bar" และมีทำนองที่สนุกสนานมากกว่า จึงน่าจะเก็บเอกลักษณ์ที่เป็นจุดเด่นนี้ไว้ รวมถึงได้ให้แฟนคลับของวงร่วมตัดสินใจในการออกแบบหมวกกันน็อกแบบใหม่นี้ด้วย)
แต่เมื่อภาพของชุดแต่งกายได้ถูกเผยแพร่ออกมา ในวันที่ 18 พฤศจิกายน ปีเดียวกัน ก็มีเสียงวิจารณ์ว่าเหมือนกับชุดแต่งกายจากต้นคริสต์มาสของโมะโมะกะ อะริยะสุ สมาชิกคนหนึ่งของโมะโมะอิโระโคลเวอร์ Z เกิร์ลกรุปของญี่ปุ่น แต่ทางโครมเอนเตอร์เทนเมนต์ได้ชี้แจงว่า เพิ่งได้ยินเรื่องโมะโมะอิโระโคลเวอร์ Z นี้เป็นครั้งแรก โดยไม่ได้ขโมยความคิด แต่ใช้คอนเซปต์ที่เป็นคริสต์มาสเหมือนกัน และเครื่องแต่งกายชุดต้นคริสต์มาสนี้ก็ใช้สำหรับถ่ายรูปเท่านั้น ไม่ได้ใช้แสดงบนเวที
รายการป๊อปอินโซลได้อธิบายว่าซิงเกิลนี้เป็นดนตรีในแบบของฟังก์และดิสโก้
ต่อมา โลนลีคริสต์มาสได้เป็นหนึ่งในเพลงที่ทางเครยอนป๊อปได้แสดงในการเปิดคอนเสิร์ต ของเลดี้กาก้า ศิลปินป๊อประดับโลกชาวอเมริกัน ที่ทวีปอเมริกาเหนือ
ชาร์ต.
<templatestyles src="Col-begin/styles.css"/>
ออ-อี

ออ-อี (เกาหลี: ) ซิงเกิลอัลบั้มชุดที่สี่ และซิงเกิลที่หกของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก เผยแพร่ในวันแรก คือ 1 เมษายน ค.ศ. 2014
ที่มาและการเผยแพร่.
ออ-อี เป็นซิงเกิลสนุกสนานในแบบเฮาส์ผสมกับทร็อต ซึ่งเป็นเพลงพื้นบ้านหรือเพลงแบบลูกทุ่งของเกาหลี เจฟฟ์ เบนจามิน แห่งนิตยสารบิลบอร์ดวิจารณ์ว่าเป็น "ไฮเปอร์เทคโนแดนซ์บีท" ที่จะปรับตัวให้เข้ากับแดนซ์แดนซ์เรโวลูชัน ในขณะที่โจนาธาน เฉิง ของเดอะวอลล์สตรีทเจอร์นัลตั้งข้อสังเกตว่าเป็นซิงเกิลที่มีดนตรีหนักและเต้นยาก
ออ-อี ถูกนำมาแสดงครั้งแรกในวันที่ 28 มีนาคม ค.ศ. 2014 ที่ออลเลห์สแควร์ในกรุงโซล ก่อนที่จะเปิดตัวด้วยภาพของเหล่าสมาชิกในทวิตเตอร์ของวง ที่แต่งกายด้วยชุดที่ดัดแปลงมาจากชุดฮันบก ชุดแต่งกายประจำชาติของเกาหลี ด้วยเสื้อและกางเกงที่ทำมาจากผ้าป่านสีขาวกับรองเท้ายางสีขาวแบบพื้นบ้าน และสวมถุงเท้ากับผ้าคลุมผมสีแดง ขณะที่ลากกระเป๋าเดินทางและแว่นตาดำโดยมีภาพเมืองที่หรูหราเป็นฉาก ซึ่งคงความสวยงามตามวัฒนธรรมพื้นบ้านพร้อมทั้งเผยแฟชั่นสนามบินไปในขณะเดียวกัน และได้นำแสดงอย่างเป็นทางการในรายการเอ็ม!เคาต์ดาวน์ ในวันที่ 3 เมษายน ปีเดียวกัน โดยมีท่าเต้นที่สนุกสนาน คือ ท่าขาไก่ ด้วยการจับขาข้างขวาแล้วกระโดดโยกตัวด้วยขาซ้ายเพียงข้างเดียว 
มิวสิกวิดีโอ ได้มีบุคคลในวงการเค-ป๊อปและวงการบันเทิงร่วมแสดงด้วยมากมาย ทั้ง เค-มัช, ดีเจด็อก, สมาชิกวงบ๊อบเกิร์ลส์ และนักแสดงตลก ยุน ซัง-โฮ โดยมียอดผู้ชมมากถึงล้านวิวภายในวันแรกที่เปิดตัว และจนถึงเดือนมกราคม ค.ศ. 2015 มิวสิกวิดีโอก็ยังคงติดอันดับมิวสิกวิดีโอที่มีผู้ชมมากถึง 7.2 ล้านครั้ง จากหลายประเทศทั่วโลก จนเป็นอันดับ 8 ของวงการเค-ป๊อป และในสหรัฐอเมริกาติดอันดับ 4 จากบรรดามิวสิกวิดีโอทั้งหมดทั่วโลก
แต่หลังจากที่เผยแพร่ได้ไม่นาน ทางสถานีโทรทัศน์เคบีเอส ซึ่งเป็นหนึ่งในสถานีโทรทัศน์ยักษ์ใหญ่แห่งหนึ่งของเกาหลีใต้ได้แบนเพลงและมิวสิกวิดีโอดังกล่าว เนื่องจากให้เหตุผลว่าเนื้อเพลงบางท่อนตรงกับสำนวนภาษาญี่ปุ่น นั่นคือคำว่า "ppikka" ซึ่งตรงกับในภาษาเกาหลีคือ "bbunjjuck" ซึ่งหมายถึงการส่องประกายและความงดงาม ทำให้ทางสถานี ซึ่งถือเป็นสื่อมวลชนหลักของประเทศมองว่าไม่สมควรอย่างยิ่งที่จะนำซิงเกิลดังกล่าวมาเผยแพร่ผ่าน ซึ่งทางต้นสังกัดต้องนำเนื้อเพลงท่อนนี้กลับไปแก้ไขใหม่เป็น "bbunjjuck" เพื่อให้สอดคคล้องกับภาษาเกาหลีในที่สุด เนื่องจากความสัมพันธ์ระหว่างสองประเทศนี้เป็นเรื่องละเอียดอ่อน แต่กับสถานีโทรทัศน์แห่งอื่น ๆ กลับไม่มีปัญหาดังกล่าว
และจากออ-อี นี้เอง ที่ทำให้เครยอนป๊อปได้รับเลือกจากเลดี้กาก้า ศิลปินป๊อปชื่อดังระดับโลกชาวอเมริกัน ให้เป็นวงเปิดแสดงคอนเสิร์ต ซึ่งเป็นทัวร์คอนเสิร์ตที่ทวีปอเมริกาอเมริกาเหนือ ตั้งแต่วันที่ 26 มิถุนายน–22 กรกฎาคม ในปีเดียวกัน แต่เครยอนป๊อปสามารถร่วมงานได้เพียงเดือนเดียว เนื่องจากมีตารางงานแน่นขนัดที่เกาหลีใต้ ซึ่งเลดี้กาก้าก็ยอมรับเงื่อนไขนี้และยังให้เวลาเครยอนป๊อปแสดงนานถึง 30 นาที ในแต่ละครั้ง
เครดิตและบุคคลเบื้องหลัง.
<templatestyles src="Col-begin/styles.css"/>
รายชื่อจากด้านในปกอัลบั้ม
ชาร์ต.
<templatestyles src="Col-begin/styles.css"/>
สมเด็จพระราชาธิบดีสุลต่านซะอีด บิน ตัยมูร

สมเด็จพระราชาธิบดีสุลต่านซะอีด บิน ตัยมูร  ทรงเป็นสุลต่านแห่งมัสกัตและโอมาน (ประเทศโอมานในปัจจุบัน) ครองราชย์ระหว่างปี ค.ศ. 1932–1970
สมเด็จพระราชาธิบดีสุลต่านซะอีด บิน ตัยมูรเสด็จพระราชสมภพเมื่อวันที่ 13 สิงหาคม ค.ศ. 1910 ทรงเป็นพระราชโอรสของสมเด็จพระราชาธิบดีสุลต่านตัยมูร บิน ฟัยศ็อล (Taimur bin Feisal) กับพระนางซัยยิดา ฟะติมะ บินต์ อาลี อัล-ซะอีด (Sayyida Fatima bint 'Ali Al-Sa'id) ทรงขึ้นครองราชย์ต่อจากพระราชบิดาเมื่อวันที่ 10 กุมภาพันธ์ ค.ศ. 1932 พระองค์พัฒนาประเทศให้ทันสมัยขึ้นด้วยใช้เงินจากการค้าขายปิโตรเลียม ต่อมาพระองค์ทรงขัดแย้งกับอิหม่ามกาลิบ บิน อาลี (Ghalib bin Ali) ผู้นำทางศาสนาของโอมานซึ่งตั้งตนเองเป็นสุลต่านเช่นกัน กาลิบ บิน อาลีก่อกบฏในปี ค.ศ. 1955 แต่ถูกปราบโดยกองทัพโอมานและสหราชอาณาจักร อย่างไรก็ตาม สุลต่านซะอิดถูกซาอุดีอาระเบียและอียิปต์กดดันเนื่องจากสองประเทศนี้สนับสนุนอิหม่ามกาลิบและมองว่าการแทรงแซงของสหราชอาณาจักรนั้นเป็นสิ่งที่ขัดกับแนวคิดชาตินิยมอาหรับ ดังนั้นในปี ค.ศ. 1957 ซาอุดีอาระเบียและอียิปต์จึงสนับสนุนให้อิหม่านกาลิบก่อกบฏอีกครั้ง แต่ก็ถูกปราบลงในอีกสองปีต่อมา อิหม่ามกาลิบตัดสินใจลี้ภัยในประเทศซาอุดีอาระเบียจนกระทั่งเสียชีวิต
ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระบรมศพถูกฝังที่สุสานบรุกวุด (Brookwood Cemetery) ในเทศมณฑลเซอร์รีย์ ต่อมาพระบรมศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต
นาซีกูริฮ์

นาซีกูริฮ์  เป็นข้าวนึ่งหุงกับกะทิและเป็นอาหารพิเศษในอาเจะฮ์ อินโดนีเซีย ชื่ออาหารนี้แปลตรงตัวว่า "ข้าวชุ่ม" ในภาษาอาเจะฮ์และภาษาอินโดนีเซีย ซึ่งหมายถึงข้าวที่หุงด้วยกะทิและเครื่องเทศ ใส่ตะไคร้ ใบแกง ("Cinnamomum tamala") และใบเตยหอม กินกับหอมเจียว เต้าเจี้ยว ซัมบัล กรูปุก ปลาผัดพริก กุ้งผัดพริก ไก่ทอด เด็นเด็ง และเปอร์เกอเด็ล 
นาซีกูริฮ์มีลักษณะคล้ายกับอาหารอื่นในอินโดนีเซีย เช่นนาซีเลอมักในหมู่เกาะรีเยา มาเลเซีย บรูไน และสิงคโปร์ นาซีอูดุกในจาการ์ตา
ธงชัย (โซเวียต)

ธงชัย  เป็นธงชัยที่ถูกปักไว้เหนืออาคารไรชส์ทาค (Reichstag) เมื่อกองทัพแดงของสหภาพโซเวียตตีกรุงเบอร์ลินแตกเมื่อวันที่ 30 เมษายน ค.ศ. 1945 ภายหลังที่อดอล์ฟ ฮิตเลอร์ และเอวา บราวน์ทำอัตวินิบาตกรรม เพื่อหลีกเลี่ยงไม่ให้ถูกกองทัพแดงของโซเวียตจับตัว ผู้เชิญธงชัยมีดังนี้: อเลกคเซย์ เบเรสต์ (ยูเครน) มีฮาอิล เยโกรอฟ (รัสเซีย) และเมลีตอน คันตาเรีย (จอร์เจีย)
ธงชัย จัดทำขึ้นระหว่างสงครามในการยุทธแนวรบด้านตะวันออก ธงดังกล่าวนี้เป็นสัญลักษณ์แห่งชัยชนะของประชาชนชาวโซเวียตเหนือนาซีเยอรมนี ระหว่างสงครามโลกครั้งที่สอง. อันเป็นสมบัติชาติของรัสเซีย รวมถึงกลุ่มประเทศเครือรัฐเอกราช และ เป็นสัญลักษณ์ของทรานส์นีสเตรีย. อักษรซีริลลิก ข้อความ: 
<templatestyles src="แม่แบบ:คำพูด/style.css" />กองพลทหารปืนเล็กยาวที่ 150, เครื่องอิสริยาภรณ์คูตูซอฟชั้นที่ 2, กองพลอีดริตซา, กองทัพน้อยทหารปืนยาวที่ 79, กองทัพสนามที่ 3 และแนวรบเบียโลรัสเซียที่ 1
ทั้งนี้ ธงผืนจริงนั้นไม่ได้ปักที่อาคารไรชส์ทาค แต่ใช้เป็นธงชัยประจำหน่วย "อย่างเป็นทางการ" ธงที่ใช้ในพิธีสวนสนามเป็นธงที่ทำขึ้นมาใหม่เพื่อใช้ในพิธีสวนสนามวันแห่งชัยชนะเท่านั้น ส่วนผืนจริงดั้งเดิมนั้นตามกฎหมายของสหพันธรัฐรัสเซียระบุไว้ชัดเจนว่าธงชัยผืนนี้จะต้องถูกเก็บไว้ตลอดไปในสถานที่ที่ปลอดภัยและสาธารณชนสามารถเข้าชมได้ ปัจจุบันจัดแสดงที่พิพิธภัณฑ์กองทัพรัสเซีย กรุงมอสโก
ธงชัยสมัยเยลต์ซิน.
ธงดังกล่าวนี้ออกแบบให้แตกต่างจากธงชาติสหภาพโซเวียต แต่ไม่มีรูปค้อนเคียวไขว้ โดยประธานาธิบดีบอริส เยลต์ซิน รับรองสถานะธงนี้มีสถานะเทียบเท่าธงชาติ สามารถใช้ควบคู่กับธงชาติรัสเซียแบบสามสี หรือใช้ในฐานะธงชาติรัสเซียเพียงธงเดียวเมื่อวันที่ 5 เมษายน ค.ศ. 1996 ต่อมาประธานาธิบดีวลาดิมีร์ ปูตินได้ประกาศให้ธงชัยเป็นธงประจำกองทัพบกรัสเซีย แม้จะมีการแก้ไขแบบธงดังกล่าวหลายครั้ง แต่ในทางปฏิบัติยังคงนิยมธงผืนนี้ว่า "ธงชัย"
ในปัจจุบันธงผืนนี้ใช้เป็นธงประจำกองทัพบกในช่วงระยะเวลาสั้นๆ โดยใช้ธงแดงเกลี้ยงไม่มีรูปดาวแดงขอบทอง นอกจากนี้ธงดังกล่าวยังใช้ในการเฉลิมฉลองวันแห่งชัยชนะในกลุ่มประเทศเครือรัฐเอกราชและบางประเทศในกลุ่มสนธิสัญญาวอร์ซอตามกฎหมายของสหพันธรัฐรัสเซีย
เคโซงปูติ

เคโซงปูติ  เป็นเนยแข็งชนิดหนึ่งในฟิลิปปินส์ ชื่อมาจากภาษาตากาล็อก แปลตรงตัวว่า "เนยขาว" เป็นเนยสีขาว นุ่ม ทำจากนมควายที่ไม่ได้สกัดไขมันออก เกลือ และเรนเนต เมื่อเปรียบเทียบกับเนยแข็งชนิดอื่น เคโซงปูติมีลักษณะนุ่ม รสเค็มเล็กน้อย แบบที่ผลิตเพื่อการค้าจะมีรสเปรี้ยวเล็กน้อยเพราะใช้น้ำส้มสายชูแทนเรนเนต ต้นกำเนิดอยู่ที่จังหวัดบูลาคัน เซบู ลากูนา และซามาร์ ในฟิลิปปินส์นิยมกินเป็นอาหารเช้ากับขนมปังพื้นบ้านที่อบใหม่ ๆ เรียกปันเดซัล
แซนฟอร์ด บี. โดล

แซนฟอร์ด แบลลาร์ด โดล (23 เมษายน พ.ศ. 2387 - 9 มิถุนายน พ.ศ. 2469) เป็นทนายความและนักกฎหมายในหมู่เกาะฮาวายในตอนที่เป็นราชอาณาจักร รัฐในอารักขา สาธารณรัฐ และดินแดน ศัตรูของพระบรมวงศานุวงศ์ฮาวายและเพื่อนของชนชั้นชุมชนผู้อพยพ โดลสนับสนุนความเป็นตะวันตกของรัฐบาลฮาวายและวัฒนธรรม หลังจากการล้มล้างสถาบันพระมหากษัตริย์ เขาทำหน้าที่เป็นประธานาธิบดีฮาวายจนกระทั่งรัฐบาลของเขาประสบความสำเร็จในการผนวกฮาวายเข้าเป็นส่วนหนึ่งของสหรัฐอเมริกา
ประธานาธิบดีแห่งสาธารณรัฐ.
ลอร์ริน เอ. เทิร์สตัน สมัครชิงตำแหน่งประธานาธิบดีของสาธารณรัฐ แต่โดลได้รับเลือกให้เป็นผู้นำรัฐบาลแทน โดลได้ทำหน้าที่เป็นประธานาธิบดีคนแรกและคนเดียวจากพ.ศ. 2437 ถึงพ.ศ. 2443 โดลได้แต่งตั้งเทอร์สตันเพื่อไปพยายามวิ่งเต้นในกรุงวอชิงตันดีซีและผนวกฮาวาย โดลประสบความสำเร็จในฐานะนักการทูต ประเทศที่ได้ให้การยอมรับราชอาณาจักรฮาวายยังได้ให้การยอมรับสาธารณรัฐทุกประเทศ
รัฐบาลของโดลต้องประสบกับปัญหา หลายคนพยายามที่จะฟื้นคืนสถาบันพระมหากษัตริย์รวมถึงการกบฏติดอาวุธเมื่อวันที่ที่ 24 มกราคม พ.ศ. 2438 คณะปฏิวัติ นำโดยรอเบิร์ต วิลเลียม วิลคอกซ์ และผู้สมรู้ร่วมคิดอื่น ๆ ถูกจับและถูกตัดสินประหารชีวิต ต่อมาสมเด็จพระราชินีนาถทรงสละราชสมบัติและสาบานว่าจะจงรักภักดีต่อสาธารณรัฐฮาวายในเดือนกุมภาพันธ์ ในขณะที่ภายใต้การจับกุมพระองค์เขียนว่า "ข้าพเจ้าขอทำอย่างเต็มที่และยอมรับอย่างแจ่มแจ้งและประกาศว่ารัฐบาลของสาธารณรัฐฮาวายเป็นเพียงรัฐบาลเดียวที่ถูกต้องตามกฎหมายของหมู่เกาะฮาวาย และช่วงปลายสถาบันพระมหากษัตริย์มาถึงในที่สุดและสิ้นสุดลงตลอดไป และไม่ขอให้ความถูกต้องตามกฎหมายหรือที่เกิดขึ้นจริงใด ๆ ที่มีผลบังคับใช้หรือผลใด ๆ"
ประธานาธิบดีฮาวาย

ประธานาธิบดีฮาวาย เป็นตำแหน่งของประมุขแห่งรัฐและหัวหน้ารัฐบาลของสาธารณรัฐฮาวาย ตำแหน่งนี้ได้รับการสถาปนาขึ้นเมื่อ 4 กรกฎาคม พ.ศ. 2437 แทนตำแหน่งพระมหากษัตริย์ฮาวาย ภายหลังการล้มล้างราชอาณาจักรฮาวาย และตำแหน่งนี้สิ้นสุดลงเมื่อ 14 มิถุนายน พ.ศ. 2443 หลังสหรัฐอเมริกาผนวกฮาวายเข้าเป็นส่วนหนึ่งของสหรัฐ และแปรสภาพกลายเป็นดินแดนฮาวาย
อำนาจหน้าที่.
ประธานาธิบดีฮาวายเป็นประมุขแห่งรัฐและหัวหน้ารัฐบาลของสาธารณรัฐ รัฐธรรมนูญกำหนดว่าประธานาธิบดีจะดำรงตำแหน่งหกปีและระบุว่าบุคคลไม่สามารถที่จะได้รับการเลือกตั้งสองสมัยติดต่อกันในการดำรงตำแหน่ง ประธานาธิบดีมีอำนาจในการยับยั้งกฎหมายซึ่งอาจจะถูกลงมติโดยสองในสามของจำนวสมาชิกสภานิติบัญญัติ และยังเป็นผู้บัญชาการทหารของกองทัพฮาวาย ประธานาธิบดีได้รับการแต่งตั้งขึ้นอยู่กับการเลือกตั้งในวุฒิสภา สมาชิกของคณะรัฐมนตรีของเขา สมาชิกคณะรัฐมนตรีได้รับการพิจารณาเลือกจากสภานิติบัญญัติที่พวกเขาสามารถมีส่วนร่วมในการดำเนินการ แต่ไม่สามารถลงคะแนนตามที่พวกเขาไม่ได้เลือกสมาชิกสภานิติบัญญัติ ถ้าตำแหน่งประธานาธิบดีว่างลง รัฐมนตรีว่าการกระทรวงการต่างประเทศจะทำหน้าที่เป็นรักษาการประธานาธิบดีจนกว่ารัฐสภาจะลงมติเลือกผู้สืบทอด
มาตรา 23 ของรัฐธรรมนูญ พ.ศ. 2437 แซนฟอร์ด บี. โดล เป็นประธานาธิบดีของสาธารณรัฐ นอกจากนี้เขายังเป็นประธานาธิบดีเพียงคนเดียวของประเทศก่อนที่จะถูกผนวกเข้าเป็นดินแดนของสหรัฐอเมริกาในปี พ.ศ. 2443 และโดลกลายเป็นผู้ว่าการคนแรก
ฮาร์วีย์ มิลก์

ฮาร์วี่ย์ เบอร์นาร์ด มิลก์ (22 พฤษภาคม 1930 – 27 พฤศจิกายน 1978) เป็นนักการเมืองชาวอเมริกันคนแรกที่เปิดเผยว่าเป็นเกย์ เขาเกิดและโตที่นิวยอร์กแต่ต่อมาย้ายมาอยู่ที่ซานฟรานซิสโกเปิดร้านขายกล้องถ่ายรูปในย่านแคสโตร กับแฟนหนุ่มสกอตต์ สมิธ ในช่วงต้นปี ค.ศ. 1970 เป็นคดีที่รัฐบาลโดนจับได้ว่าเข้าไปจารกรรมข้อมูลของคู่แข่งฝ่ายตรงข้าม ทำให้ประธานาธิบดีริชาร์ด นิกสันต้องลาออก มิลก์จึงลงสมัครชิงเก้าอี้สภาที่ปรึกษาของเมืองและตำแหน่งทางการเมืองอื่นอีกหลายครั้ง แต่ก็ไม่ประสบความสำเร็จจนในปี ค.ศ. 1977 เขาได้รับเลือกให้เข้าไปนั่งในสภาที่ปรึกษาแห่งซานฟรานซิสโก
หลังจากดำรงตำแหน่งทางการเมืองมาระยะหนึ่ง เขาได้มีเรื่องบาดหมางกับแดน ไวท์คู่แข่งทางการเมืองที่เกลียดเกย์ ทำให้มิลก์ถูกไวท์ยิงในระยะเผาขนจนเสียชีวิตกับนายกเทศมนตรีซานฟรานซิสโก วิกเตอร์ การ์เบอร์
แม้จะเป็นช่วงเวลาสั้นๆ ของเขาในการเมือง แต่มิลก์ได้กลายเป็นไอคอนมรณสักขีในชุมชนเกย์ซานฟรานซิสโก ในปี ค.ศ. 2002 เขาถูกเรียกว่า "บุคคลที่มีชื่อเสียงมากที่สุดและสำคัญมากที่สุดของกลุ่มบุคคลที่มีความหลากหลายทางเพศ ตั้งแต่การเลือกตั้งที่เคยมีมาในสหรัฐ" หลังจากเสียชีวิต ในปี ค.ศ. 2009 มิลก์ได้รับเครื่องอิสริยาภรณ์เหรียญอิสรภาพประธานาธิบดี
เอฟเอ็ม (อีพี)

เอฟเอ็ม  เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก
ที่มา.
เป็นผลงานแรกหลังจากที่ผลงานชุดที่แล้ว "Uh-ee" ออกมาได้หนึ่งปี โดยได้ซินซาดงไทเกอร์ โปรดิวเซอร์และนักแต่งเพลงชื่อดัง ผู้เป็นโปรดิวเซอร์และผู้เขียนเนื้อเพลง "Roly Poly" ของที-อารา ซึ่งเป็นแรงบันดาลใจให้ ฮวาง ฮย็อน ชาง ประธานโครมเอนเตอร์เทนเมนต์ก่อตั้งบริษัทขึ้นมาและเป็นผู้ปลุกปั้นเครยอนป๊อปในเวลาต่อมา เป็นผู้เขียนเนื้อให้ ออกเผยแพร่ในวันที่ 27 มีนาคม ค.ศ. 2015
เอฟเอ็ม ถูกนำไปแสดงครั้งแรกในงาน K-Pop Night Out at SXSW ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน
โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย
คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี
ฉัตรเพชร ศิษย์หมอเส็ง

ฉัตรเพชร ศิษย์หมอเส็ง มีชื่อจริงว่า บัวผัน คำรัญ เกิดเมื่อวันที่ 29 กันยายน 2533 ที่ จังหวัดร้อยเอ็ด
ประวัติ.
ฉัตรเพชรชกมวยไทยมาก่อนใช้ชื่อว่า เขาทรายน้อย ก.กันต์แตน ขึ้นชกมากกว่าร้อยครั้งถือว่าชกมวยไทยมายังโชกโชน ขึ้นชกมวยสากลอาชีพครั้งแรกเมื่อ 9 สิงหาคม พ.ศ. 2554 แพ้คะแนน น้องแชมป์ อิมิเนนท์แอร์ จากนั้น เดินทางไปชกกับมวยสร้างของญี่ปุ่นอีก 2 ครั้ง ซึ่งครั้งหนึ่งเป็นการชกแพ้น็อค มัลคอร์ม ทูนาเกา อดีตแชมป์โลกรุ่นฟลายเวท WBC ชาวฟิลิปปินส์ด้วย หลังจากนั้น ฉัตรเพชรชกชนะโดยตลอด จนได้รับการสนับสนุนให้ชกเพื่อเข้าอันดับโลก จนกระทั่งวันที่ 4 เมษายน 2557 จึงมีโอกาสชิงแชมป์ PABA รุ่นซูเปอร์ฟลายเวท 115 ปอนด์ กับ ดิกกี้ แอมทีรัน นักชกชาวอินโดนีเซีย ผลปรากฏว่า ฉัตรเพชร ศิษย์หมอเส็ง เป็นฝ่ายชนะน็อคไปได้ในยกที่ 2 และป้องกันตำแหน่งไว้ได้ถึง 10 ครั้ง ก่อนที่ฉัตรเพชรจะประสบอุบัติเหตุจนต้องแขวนนวมไปอย่างน่าเสียดาย
รัฐพักรบ

รัฐพักรบ  หรือ ชายฝั่งพักรบ  เป็นกลุ่มรัฐเชคทางตะวันออกเฉียงใต้ของอ่าวเปอร์เซีย ภายหลังรัฐเหล่านี้ได้ร่วมลงนามสงบศึกกับรัฐบาลบริเตน จึงถูกเรียกว่ารัฐพักรบหรือรัฐสงบศึก และเข้าเป็นรัฐในอารักขาของบริเตนตั้งแต่ ค.ศ. 1820 ใน ค.ศ. 1971 รัฐพักรบประกาศเอกราชและกลายเป็นสหรัฐอาหรับเอมิเรตส์ในปัจจุบัน
รัฐพักรบประกอบด้วยเจ็ดรัฐ ได้แก่ รัฐอาบูดาบี รัฐอัจญ์มาน รัฐดูไบ รัฐฟุญัยเราะฮ์ รัฐชัรญะฮ์, รัฐอุมม์อัลกุเวน และรัฐเราะซุลคัยมะฮ์ เดิมบริเตนเรียกดินแดนแถบนี้ว่า "ชายฝั่งโจรสลัด" (Pirate Coast) เพราะมักมีโจรสลัดมาปล้นเรือสินค้าของบริเตน จนในเดือนมกราคม ค.ศ. 1820 ผู้ปกครองรัฐอาบูดาบี รัฐชัรญะฮ์ รัฐอัจญ์มาน และรัฐอุมม์อัลกุเวนได้ร่วมลงนามในสนธิสัญญาทางทะเลทั่วไป ค.ศ. 1820 (General Maritime Treaty of 1820) กับบริเตน โดยมีสาระสำคัญคือห้ามมีโจรสลัดและห้ามการค้าทาส อย่างไรก็ตาม ทั้งสองฝ่ายยังคงมีความขัดแย้งต่อกัน ใน ค.ศ. 1853 รัฐเหล่านี้จึงลงนามในสัญญาสงบศึกทางทะเลถาวร ค.ศ. 1853 (Perpetual Maritime Truce of 1853) ต่อมาบริเตนซึ่งกังวลว่าชาติมหาอำนาจอื่นเช่นฝรั่งเศสและรัสเซียจะเข้ามามีอิทธิพลในดินแดนแถบนี้ได้ลงนามในสนธิสัญญา ค.ศ. 1892 กับรัฐพักรบ โดยในสนธิสัญญานี้บริเตนจะคุ้มครองรัฐพักรบทั้งทางภาคพื้นดินและทางทะเล แลกกับการที่รัฐพักรบต้องมีความสัมพันธ์ระหว่างประเทศกับบริเตนเป็นหลัก สนธิสัญญานี้ทำให้รัฐพักรบกลายเป็นรัฐในอารักขาของบริเตน
ใน ค.ศ. 1968 บริเตนประกาศจะยกเลิกรัฐพักรบ ผู้ปกครองของแต่ละรัฐของรัฐพักรบจึงประชุมกันเพื่อจัดการกับการปกครองหลังบริเตนถอนทหารออกไป ในการประชุมครั้งแรกรัฐเอมิเรตต่าง ๆ รวมถึงรัฐกาตาร์และรัฐบาห์เรนจะรวมตัวกันเป็นสหภาพ แต่ต่อมารัฐกาตาร์ รัฐบาห์เรน และรัฐเราะซุลคัยมะฮ์ประกาศถอนตัว จึงเหลือ 6 รัฐเอมิเรตที่ร่วมลงนามในข้อตกลงสหภาพในวันที่ 18 กรกฎาคม ค.ศ. 1971
ต่อมาในวันที่ 2 ธันวาคม ค.ศ. 1971 รัฐดูไบ รัฐอาบูดาบี รัฐชัรญะฮ์ รัฐอัจญ์มาน รัฐอุมม์อัลกุเวน และรัฐฟุญัยเราะฮ์ได้ร่วมกันจัดตั้งเป็นสหรัฐอาหรับเอมิเรตส์ รัฐเราะซุลคัยมะฮ์เข้าร่วมกับสหรัฐอาหรับเอมิเรตส์ในภายหลังเมื่อวันที่ 10 กุมภาพันธ์ ค.ศ. 1972
ริเวอส์ โควโม

ริเวอส์ โควโม  เกิด 13 มิถุนายน ค.ศ. 1970 เป็นนักดนตรีชาวอเมริกัน เป็นที่รู้จักในฐานะนักร้องนำ มือกีตาร์ และนักแต่งเพลงของวงออลเทอร์นาทิฟร็อก วีเซอร์ เขาเติบโตในรัฐคอนเนตทิคัตจากนั้นย้ายไปอยู่ลอสแอนเจลิสเมื่ออายุ 19 ปี ที่เขาได้ร่วมกับวงร็อกอีกหลายวง ก่อนที่จะมาก่อตั้งวงวีเซอร์ในปี ค.ศ. 1992 ที่มีผลงานสตูดิโออัลบั้ม 10 ชุด โควโมยังออกผลงานรวมเพลง ' (2007), ' (2008) และ "" (2011) ในปี ค.ศ. 2013 เขาและสกอตต์ เมอร์ฟี ออกผลงานในภาษาญี่ปุ่นในชื่อศิลปินที่ว่า สกอตต์แอนด์ริเวอส์
คูดามัตสึ

คูดามัตสึ (; โรมาจิ: "Kudamatsu-shi") เป็นนครหนึ่งในจังหวัดยามางูจิ ซึ่งตั้งอยู่ทางตอนใต้ของประเทศญี่ปุ่น เป็นเมืองหนึ่งที่น่าอยู่และเต็มไปด้วยสถานที่อำนวยความสะดวกในการท่องเที่ยว เมืองคูดามัตสึนั้นมีสามเสาหลักของเมืองนั่นคือ “รอยยิ้ม” “บุปผา”และ “บทเพลงแห่งเด็ก” โดยสามเสาหลักนี้เป็นสัญลักษณ์แห่งจิตวิญญาณของศาสนาที่มั่งคั่งของชาวเมืองและจิตใจที่เต็มเปี่ยมไปด้วยความรักใคร่กลมเกลียวกัน
ต้นกำเนิดของของคูดามัตสึ.
จากตำนานเมื่อนานมาแล้วเชื่อว่ามีดวงดาวที่ยิ่งใหญ่ดวงหนึ่งได้หล่นมาจากฟากฟ้าลงมาที่ต้นสนที่อยู่บริเวณนั้น โดยที่ชื่อของเมืองคูดามัตสึนั้นมาจากตำนานของ “ต้นสนที่เต็มเปี่ยมไปด้วยดวงดาว” (หรือจาก คุดาริ มัตสึ (kudari matsu) ในปัจจุบันต้นสนในตำนานที่กล่าวมานั้นได้อยู่ในความดูแลของศาลเจ้าคานาวา ต้นสนคานาเอะ โนะ มัตสึนี้คือสิ่งที่สืบทอดมาจากตำนานดาวตกนี้ ลูกหลานของต้นสนแห่งจุดเริ่มต้นนี้ก็สามารถรับชมได้ทั่วทั้งเมือง
เมืองแห่งบุปผา.
ความหลากหลายของดอกไม้ที่เพิ่มสีสันให้กับเมืองแห่งนี้ทุก ๆ ปี ในฤดูใบไม้ผลิไม้ดอกที่หลากหลายพันธุ์ได้ออกดอกบานสะพรั่งสร้างความตื่นตาตื่นใจให้กับผู้พบเห็นได้ชื่นชมกับความงดงามของดอกไม้ได้ทั่วทั้งเมือง 
วัฒนธรรมอันล้ำค่าแห่งเมืองคูดามัตสึ.
เมืองคูดามัตสึมีเจดีย์อาไกโดตาโฮโตะ ซึ่งเป็นหนึ่งในเจดีย์ของฮาจิมังงูซึ่งมีเพียงสิบเอ็ดองค์เท่านั้นในประเทศญี่ปุ่น โดยเจดีย์นี้มีความสูงถึง 13.7 เมตร สร้างหลังคาสองชั้นในแบบโคเกราบูกิ
ปลาฮิราเมะ.
ปลาฮิราเมะ เป็นปลาทะเลตัวแบนสามารถตกได้จากเกาะคาซาโดะ เป็นอาหารที่ราคาสูงอีกทั้งยังเป็นเมนูพิเศษของคูดามัตสึเลยก็ว่าได้ โดยเฉพาะอย่างยิ่งเมื่อยังสดใหม่จะมีความชุ่มฉ่ำของเนื้อปลาและรสชาติของเนื้อปลายังมีความละเอียดละอ่อนหวานละมุนละไมอยู่ในเนื้อปลา นอกเหนือจากนั้นปลาฮิราเมะยังถือว่าเป็นปลาชั้นสูง ขึ้นชื่อเรื่องความอร่อยเหนือจินตนาการ สามารถหาทานได้ทุกฤดูกาล
เคอ เจิ้นตง

ไค เคอ หรือ เคอ เจิ้นตง (ชื่อภาษาอังกฤษ: Kai Ko) หรือชื่อเกิด เคอเจียข่าย เป็นนักร้องและนักแสดงไต้หวันที่มีชื่อเสียง เกิดเมื่อวันที่ 18 มิถุนายน พ.ศ. 2534
ปลากา

ปลากา หรือ ปลากาดำ (ชื่อวิทยาศาสตร์: "Labeo chrysophekadion") เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) ในวงศ์ย่อย Labeoninae มีรูปร่างป้อม แต่หลังป่องออก ครีบหลังสูง ไม่มีก้านครีบแข็ง มีหนวดค่อนข้างยาว 2 คู่และมีติ่งเล็ก ๆ เป็นชายครุยอยู่รอบบริเวณริมฝีปาก เกล็ดเล็กมีสีแดงแซมอยู่ในแต่ละเกล็ด ครีบหางเว้าลึก ลำตัวสีดำหรือสีน้ำตาลเข้ม อันเป็นที่มาของชื่อ ในปลาวัยอ่อนบริเวณโคนหางมีจุดดำเด่น เมื่อโตขึ้นมาจะจางหาย มีขนาดโตเต็มที่ประมาณ 60 เซนติเมตร
ปลากามักหากินตามพื้นท้องน้ำ โดยการแทะเล็มตะไคร่หรือสาหร่าย พบในแม่น้ำขนาดใหญ่และแหล่งน้ำนิ่งต่าง ๆ ทั่วประเทศ ยกเว้นภาคใต้
บริโภคโดยการปรุงสด เช่น ลาบหรือน้ำยา เนื่องจากเป็นปลาขนาดใหญ่มีเนื้อมาก และยังทำเป็นปลาร้าได้อีกด้วย อีกทั้งยังนิยมเลี้ยงเป็นปลาสวยงาม แต่มีนิสัยก้าวร้าวชอบระรานปลาตัวอื่นโดยเฉพาะจะใช้ปากไปดูดแทะเนื้อตัวปลาตัวอื่น
ปลากายังมีชื่อที่เรียกแตกต่างออกไปตามภาษาถิ่น เช่น "ปลาเพี้ย" ในภาษาเหนือ, "ปลาอีตู๋" หรือ "ปลาอีก่ำ" ในภาษาอีสาน เป็นต้น ปัจจุบันปลากาเป็นปลาที่สามารถเพาะขยายพันธุ์ได้ง่ายในบ่อเลี้ยง
เดอะเดลีเทลิกราฟ

เดอะเดลีเทลิกราฟ  เป็นหนังสือพิมพ์บรอดชีตภาษาอังกฤษรายวันช่วงเช้าสัญชาติอังกฤษ ตีพิมพ์ในลอนดอนโดยเทลิกราฟมีเดียกรูป และจำหน่ายทั่วสหราชอาณาจักรและต่างประเทศ หนังสือพิมพ์ก่อตั้งโดยอาร์เธอร์ บี. สเล ในเดือนมิถุนายน ค.ศ. 1855 ในชื่อ เดอะเดลีเทลิกราฟและคูเรียร์ และตั้งแต่ ค.ศ. 2004 มา หนังสือพิมพ์เป็นของเดวิดและเฟรเดอริก บาร์คลีย์ หนังสือพิมพ์มียอดจำหน่ายรายวันอยู่ที่ 523,048 ฉบับในเดือนมีนาคม ค.ศ. 2014 ลดลงจาก 552,065 ฉบับในต้นปี ค.ศ. 2013 หากเปรียบเทียบกันแล้ว หนังสือพิมพ์ "เดอะไทมส์" เคยมียอดจำหน่ายรายวันเฉลี่ยที่ 400,060 ฉบับ ลดลงเป็น 394,448 ฉบับ
"เดอะเดลีเทลิกราฟ" มีหนังสือพิมพ์พี่น้องชื่อ "เดอะซันเดย์เทลิกราฟ" เริ่มจำหน่ายใน ค.ศ. 1961 มียอดจำหน่ายที่ 418,670 ฉบับ ในเดือนมีนาคม ค.ศ. 2014 หนังสือพิมพ์ทั้งสองฉบับผลิตแยกกันด้วยบรรณาธิการคนละชุด แต่มีการใช้เนื้อหาร่วมกัน บทความข่าวยังถูกตีพิมพ์ในเว็บไซต์ www.telegraph.co.uk ของเทลิกราฟมีเดียกรูป ภายใต้ชื่อ เดอะเทลิกราฟ
พีเพิลส์ชอยซ์อะวอดส์

พีเพิลส์ชอยซ์อะวอดส์  เป็นรายการประกาศรางวัลอเมริกัน สร้างชื่อเสียงให้คนและผลงานวัฒนธรรมสมัยนิยมผ่านการออกเสียงจากสาธารณชน รายการจัดขึ้นประจำปีตั้งแต่ ค.ศ. 1975 รางวัลพีเพิลส์ชอยซ์อะวอดส์ออกอากาศทางช่องซีบีเอส และผลิตโดยพรอคเตอร์ แอนด์ แกมเบิล และผู้ผลิตรายการ"เซอร์ไวเวอร์" มาร์ก เบอร์เนตต์ ในประเทศแคนาดา รายการออกอากาศทางช่องโกลบอล 
ผู้สร้างรายการคือบ็อบ สติเวอส์ ซึ่งผลิตรายการครั้งแรกใน ค.ศ. 1975 รางวัลสร้างชื่อให้กับภาพยนตร์ "2 ผู้ยิ่งใหญ่" ด้วยรางวัลภาพยนตร์ดีเยี่ยมแห่งปี ค.ศ. 1974 บาร์บรา สไตรแซนด์ ในรางวัลนักแสดงภาพยนตร์หญิงดีเยี่ยมแห่งปี และจอห์น เวย์น ในรางวัลนักแสดงภาพยนตร์ชายดีเยี่ยม เรตติงรายการถึงจุดสูงสุดใน ค.ศ. 1977 เมื่อรางวัลพีเพิลส์ชอยซ์อะวอดส์ครั้งที่สามมีผู้ชม 35.3 คน ซึ่งชมฟาร์ราห์ ฟอว์เซตต์ชนะรางวัลดาราโทรทัศน์หญิงดีเยี่ยม ภาพยนตร์"" ชนะรางวัลยนตร์ดีเยี่ยม และสไตรแซนด์และเวย์น ชนะรางวัลอีกครั้งในรางวัลนักแสดงภาพยนตร์ดีเยี่ยม
รายชื่อการ์ตูนที่ตีพิมพ์ในโชเน็งจัมป์รายสัปดาห์

รายชื่อการ์ตูนญี่ปุ่น (มังงะ) ที่ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะ โดยเรียงลำดับจากเรื่องที่ได้รับการตีพิมพ์ลงในนิตยสารเรื่องแรกในปีพ.ศ. 2511 จนถึงปีล่าสุด (ไม่รวมเรื่องสั้นที่จบภายในเล่ม)
<onlyinclude></onlyinclude>
รายชื่อการ์ตูน.
ชื่อเรื่องที่เป็น ตัวหนา คือการ์ตูนที่ได้รับความนิยมเป็นอย่างสูง
#เปลี่ยนทาง การ์ตูนที่ตีพิมพ์อยู่ในโชเน็งจัมป์รายสัปดาห์ในปัจจุบัน
การปิดตัวของโชเน็งจัมป์รายเดือน.
ในปีพ.ศ. 2550 สำนักพิมพ์ชูเอชะได้ประกาศปิดตัวนิตยสารโชเน็งจัมป์รายเดือนลงและเปิดตัวนิตยสารจัมป์สแควร์ขึ้นมาแทน ในช่วงระหว่างที่ทำการย้ายนิตยสารรายเดือนจากโชเน็งจัมป์รายเดือนไปยังจัมป์สแควร์ ได้มีการ์ตูน 4 เรื่องย้ายมาตีพิมพ์ในโชเน็งจัมป์รายสัปดาห์เป็นเวลาชั่วคราว โดยเรื่องเหล่านี้จะไม่ถูกจัดอันดับและไม่มีผลใด ๆ ต่อการได้ตีพิมพ์ลงในนิตยสาร 
หมายเหตุ.
<templatestyles src="Col-begin/styles.css"/>
อยากดังต้องฆ่าเพื่อน

อยากดังต้องฆ่าเพื่อน  เป็นภาพยนตร์ประเภทตลกหนัก อาชญากรรม-ระทึกขวัญ จากอังกฤษในปี พ.ศ. 2558 สร้างจากนิยายขายดีของจอห์น นิเวน อิงจากประสบการณ์การทำงานกว่า 10 ปีของนิเวนในตำแหน่งผู้จัดการศิลปินประจำค่ายลอนดอนเรเคิดส์ (London Record) ในช่วงที่วงการเพลงป็อปอังกฤษกำลังรุ่งเรือง กำกับการแสดงโดยโอเวน แฮร์ริส นำแสดงโดยนิโคลัส เฮาลต์, เครก รอเบิตส์, ทอม ไรลีย์ และจอร์เจีย คิง ภาพยนตร์เรื่องนี้ได้รับเลือกออกฉายรอบปฐมทัศน์ที่เทศกาลภาพยนตร์นานาชาติโทรอนโต พ.ศ. 2558
เรื่องย่อ.
เมื่อผู้ผลิตเพลงหนุ่ม สตีเวน สเตลฟอกซ์ (นิโคลัส เฮาลต์) ต้องดิ้นรนเพื่อรักษาหน้าที่การงานของตัวเอง ในโลกเพลงบริตป็อปที่มีการแข่งขันสูง เขาตัดสินใจทำทุกอย่างเพื่อที่จะหาเพลงฮิตติดชาร์ตให้ได้ ถึงแม้ว่ามันทำให้เขาต้องจัดการใครทุกคนที่ขวางทาง
โง เตี๊ยน ดว่าน

โง เตี๊ยน ดว่าน (24 ตุลาคม ค.ศ. 1985 –) เป็นนายแบบชาวเวียดนามและเป็นผู้ชนะในการประกวดมิสเตอร์อินเตอร์เนชันแนล 2008 ใน ไถหนัน, ประเทศไต้หวัน เขาเป็นชาวเวียดนามคนแรกที่ได้ครองตำแหน่งมิสเตอร์อินเตอร์เนชันแนล
การประกวด.
แมนฮันต์เวียดนาม.
ดว่าน ได้รับตำแหน่งชนะเลิศแมนฮันต์เวียดนาม 2006 และได้เป็นตัวแทนของประเทศเวียดนามไปประกวดแมนฮันต์อินเตอร์เนชันแนล 2007 ที่ประเทศเกาหลีใต้
แมนฮันต์อินเตอร์เนชันแนล 2007.
ดว่าน เป็นตัวแทนประเทศเวียดนามในการประกวดแมนฮันต์อินเตอร์เนชันแนล 2007 และได้เข้ารอบ 16 คนสุดท้าย นอกจากนี้เขายังได้รับรางวัล"มิสเตอร์ฟิซิค"จากการประกวดอีกด้วย
มิสเตอร์อินเตอร์เนชันแนล 2008.
ดว่าน ได้รับเลือกให้เป็นตัวแทนของประเทศในการประกวดมิสเตอร์อินเตอร์เนชันแนล 2008 เขาเป็นผู้ชนะในการประกวดมิสเตอร์อินเตอร์เนชันแนล 2008 เมื่อวันที่ 24 พฤศจิกายน ค.ศ. 2008 ที่ไถหนัน, ประเทศไต้หวัน
ในการปฎบัติหน้าที่เขาได้เดินทางไปหลายประเทศเช่นสิงคโปร์, ไต้หวัน และเวียดนาม
หมากผู้หมากเมีย

หมากผู้หมากเมีย (ชื่อวิทยาศาสตร์: "Cordyline fruticosa") เป็นพืชในวงศ์หน่อไม้ฝรั่ง (Asparagaceae) กระจายพันธุ์ตั้งแต่เอเชียตะวันออกเฉียงใต้ถึงเกาะนิวกินี เป็นไม้พุ่มขนาดกลาง สูง 3-4 เมตร ลำต้นกลมเป็นลำเดี่ยวหรือเป็นกอ เมื่อโตเต็มที่จะมีเนื้อไม้ ใบเป็นใบเดี่ยวออกเรียงเวียนสลับรอบต้น แผ่นใบมีหลายแบบ ทั้งใบรูปใบหอก รูปหอกกลับ รูปแถบ ปลายใบเรียวแหลมมีสีสันแตกต่างกัน ทั้งสีเขียว เขียวขอบขาว แดงเข้มหรือแดงอมน้ำตาล ดอกออกเป็นช่อแยกแขนงที่ซอกใบใกล้ปลายยอด มีดอกย่อยสีขาวครีมหรือขาวอมแดงเรื่อจำนวนมาก บานตอนกลางคืนและมีกลิ่นหอม กลีบดอกมี 6 กลีบเชื่อมติดกันเป็นหลอดเล็ก ๆ ผลกลมสีแดง เนื้อนุ่ม ภายในมีเมล็ดรูปโค้ง
หมากผู้หมากเมียนิยมปลูกเป็นไม้ประดับ ชาวฮาวายเรียกพืชชนิดนี้ว่า "ติ" (Ti plant) ถือเป็นไม้มงคล มีสรรพคุณลดไข้ คลายกล้ามเนื้อ ลดอาการคัดจมูก รากนำมาทำเป็นขนมหรือหมักเป็นเครื่องดื่มแอลกอฮอล์ได้ ส่วนใบใช้ห่ออาหาร
การขนส่งในประเทศสิงคโปร์

การขนส่งในประเทศสิงคโปร์ มีการขนส่งทางบกเป็นส่วนใหญ่ สถานที่ต่าง ๆ ในสิงคโปร์เข้าถึงได้ด้วยถนน รวมถึงเกาะด้วย เช่น เกาะเซนโตซา และเกาะจูล่ง นอกจากถนนแล้ว การขนส่งหลักในประเทศสิงคโปร์ยังมีระบบราง ได้แก่ รถไฟฟ้าขนส่งมวลชน ซึ่งเส้นทางไปทั่วทั้งสิงคโปร์ และรถไฟรางเบาสิงคโปร์ ซึ่งมีเส้นทางภายในประเทศ เกาะใหญ่ของสิงคโปร์เชื่อมเกาะเล็กอื่น ๆ เข้าด้วยกันด้วยบริการเรือข้ามฟาก
ประเทศสิงคโปร์ยังมีเส้นทางเชื่อมต่อสู่ประเทศเพื่อนบ้าน สะพานที่เชื่อมสิงคโปร์กับประเทศมาเลเซียจำนวนสองแห่ง ได้แก่ ยะโฮร์-สิงคโปร์คอสเวย์ และจุดเชื่อมต่อมาเลเซีย-สิงคโปร์แห่งที่ 2 มีท่าอากาศยานจางีสิงคโปร์เป็นศูนย์กลางการบินที่สำคัญในเอเชีย และมีท่าเรือถ่ายลำเลียงที่สำคัญในการขนส่ง
การขนส่งระบบถนน.
ประเทศสิงค์โปรเป็นผู้ริเริ่มการนำระบบถนนที่ทันสมัย เพื่อใช้ในพื้นที่ใจกลางเมืองซึ่งมีความแออัดมากที่สุด โดยใช้ระบบคิดค่าธรรมเนียมการใช้ถนน ก่อนที่จะพัฒนาเป็นระบบอิเล็กทรอนิกส์
ประเทศสิงคโปร์ใช้ระบบจราจรซ้ายมือ ซึ่งใช้ในทุกประเทศที่เป็นประเทศเครือจักรภพแห่งประชาชาติ ในปี พ.ศ. 2557 สิงคโปร์มีรถยนต์จำนวน 973,004 คัน
ทางด่วนในประเทศสิงคโปร์

ทางด่วนในประเทศสิงคโปร์ เป็นถนนพิเศษที่ช่วยให้ผู้ขับขี่รถยนต์สามารถเดินทางจากเขตเมืองไปยังเขตอื่น ๆ ได้อย่างรวดเร็ว ทั้งหมดเป็นทางคู่และมีทางแยกต่างระดับ ปกติแล้วจะมีช่องจราจรฝั่งละ 3 ถึง 4 ช่องจราจร บางแห่งมี 2 ช่องจราจร และ 5 ช่องจราจร บริเวณทางแยกต่างระดับของทางด่วนในบางแห่ง ทางด่วนในสิงคโปร์มีทั้งหมด 10 สาย รวมถึงทางด่วนท่าจอดเรือชายฝั่งสายใหม่ ซึ่งความเป็นไปได้ของการเพิ่มขึ้นของทางด่วนกำลังเป็นไปอย่างต่อเนื่อง
การก่อสร้างของทางด่วนสายแรก ทางด่วนแพนไอแลนด์ เริ่มขึ้นในปี พ.ศ. 2509 จนกระทั่งในปี พ.ศ. 2557 สิงคโปร์มีทางด่วนระยะทางรวม 163 กิโลเมตร
ระบบทางด่วนของประเทศสิงคโปร์มีการเชื่อมต่อกับทางด่วนในประเทศมาเลเซีย โดยเชื่อมทางทางด่วนอาเยร์ราจาห์กับจุดเชื่อมต่อแห่งที่ 2 ในประเทศมาเลเซีย และทางด่วนบูกิตติมะห์เชื่อมต่อกับทางหลวงสกุไดผ่านยะโฮร์-สิงคโปร์คอสเวย์
วอลเลย์บอลเวิลด์ลีก 2004

วอลเลย์บอลเวิลด์ลีก 2004 เป็นครั้งที่ 15 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 4 พฤษภาคม – 18 กรกฎาคม รอบชิงชนะเลิศจะถูกจัดขึ้นในโรม, ประเทศอิตาลี
อันดับการแข่งขัน.
<templatestyles src="Col-begin/styles.css"/>
ช่องจราจร

ช่องจราจร หรือ เลน  เป็นส่วนหนึ่งของช่องเดินรถหรือช่องถนนหนึ่งที่กำหนดให้ยานพาหนะวิ่งภายในเขต เพื่อที่จะควบคุมและเป็นแนวทางให้กับผู้ขับขี่ และลดความขัดแย้งในการจราจร ถนนสาธารณะส่วนใหญ่ (ทางหลวง) มีช่องจราจรอย่างน้อยสองช่องจราจร โดยใช้หนึ่งช่องต่อหนึ่งทิศทาง คือ ไปและกลับ ช่องจราจรจะถูกแบ่งโดยเครื่องหมายจราจรบนพื้นทาง บนถนนที่มีช่องจราจรหลายช่อง และยุ่งยากกว่าถนนสองช่องจราจรก็จะถูกกำหนดด้วยเครื่องหมายจราจรบนพื้นทางเช่นกัน ทางหลวงขนาดใหญ่มักจะมีช่องจราจรมากกว่าสองช่องจราจรขึ้นไปและถูกแบ่งคั่นตรงกลางด้วยเกาะกลางถนน
ถนนและสะพานบางแห่งที่มีปริมาณการจราจรต่ำมากจะมีความกว้างน้อยกว่า และมีเพียงช่องจราจรเดียว ยานพาหนะที่กำลังเดินทางมาในทิศทางตรงข้ามต้องชะลอหรือหยุดรถ เพื่อให้ยานพาหนะอีกคันสามารถผ่านไปได้ โดยในพื้นที่ชนบทมักเป็นถนนที่ผ่านป่า พื้นที่เกษตร และมักเป็นทางลูกรัง ส่วนในพื้นที่เขตเมือง ที่เรียกว่าตรอกหรือซอยนั้นก็มักจะมีเพียงช่องจราจรเดียวเช่นกัน ถนนที่มีช่องจราจรเดียวมักจะเรียกว่า การจราจรทางเดียว
จั่นน้ำ

จั่นน้ำ ชื่อวิทยาศาสตร์: "Ehretia winitii" เป็นพืชในวงศ์ Boraginaceae แตกกิ่งในระดับต่ำเป็นพุ่มแน่น ใบหนา ผิวใบสาก ขอบใบจักละเอียดและเป็นคลื่น ดอกช่อออกที่ปลายยอด มีดอกย่อยสีม่วงอ่อนขนาดเล็กจำนวนมาก ผลกลม ดอกบานช่วงกรกฎาคม – สิงหาคม พบตามเขาหินปูนในภาคกลางและภาคตะวันตก พบครั้งแรกที่จังหวัดกาญจนบุรี โดยพระยาวินิจวนันดร ชื่อสปีชีส์ตั้งเป็นเกียรติแก่ผู้ค้นพบ
ผักนกยูง

ผักนกยูง ชื่อวิทยาศาสตร์: "Selaginella siamensis" เป็นพืชในวงศ์ Selaginellaceae ลำต้นเป็นเถาเลื้อยไปตามดินหรือเกาะหิน มีรากแขวนลอย ใบสีน้ำเงินปนเขียว มีใบย่อยละเอียดเป็นจำนวนมาก พบทุกภาคในประเทศไทย พบครั้งแรกที่เกาะช้าง จังหวัดตราด ชื่อสปีชีส์ตั้งเป็นเกียรติแก่ประเทศไทย ใช้เป็นไม้ประดับและไม้คลุมดินในที่ร่ม
เฟินก้านดำผูกโบ

เฟินก้านดำผูกโบ (ชื่อวิทยาศาสตร์: "Adiantum erylliae") เป็นเฟินก้านดำที่พบครั้งแรกในประเทศไทยที่จังหวัดตาก โดยเอริล สมิท (Eryl Smith) ชื่อชนิดตั้งเป็นเกียรติแก่ผู้ค้นพบ
เฟินก้านดำทุ่งสง

เฟินก้านดำทุ่งสง ชื่อวิทยาศาสตร์: "Adiantum siamense" เป็นเฟินก้านดำที่พบครั้งแรกในประเทศไทยที่เขาหินปูน อำเภอทุ่งสง จังหวัดนครศรีธรรมราช ชื่อสปีชีส์ตั้งเป็นเกียรติแก่ประเทศไทย
โคตรคนทีมมหากาฬ

โคตรคนทีมมหากาฬ  เป็นภาพยนตร์โลดโผน กำกับ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน สตีฟ ออสติน เทอร์รี ครูวส์และมิกกีย์ รูร์ก เป็นเรื่องราวเกี่ยวกับทีมเอ็กซ์เพ็นเดเบิลส์ ซึ่งเป็นกลุ่มทหารรับจ้างฝีมือดีที่รับภารกิจโค่นจอมเผด็จการ "โคตรคนทีมมหากาฬ" เป็นภาพยนตร์ลำดับที่ 1 ในชุด "ดิ เอ็กซ์เพ็นเดเบิลส์" ออกฉายในไทยเมื่อวันที่ 26 สิงหาคม 2010
เรื่องย่อ.
ทีมเอ็กซ์เพ็นเดเบิลส์รับงานช่วยเหลือตัวประกันจากกลุ่มโจรสลัดโซมาเลีย ขณะที่ยิงต่อสู้กัน กันเนอร์ เจนเซ่น ลูกทีมคนหนึ่งของทีมพยายามจะแขวนคอโจรสลัด แต่ถูกหยิน หยางห้ามไว้ การกระทำดังกล่าวทำให้บาร์นีย์ รอส หัวหน้าทีมต้องไล่เจนเซ่นออก ในขณะที่ลี คริสต์มาส ลูกทีมอีกคนพบว่าเลซี แฟนสาวบอกเลิกตนเพื่อไปคบกับผู้ชายคนใหม่
รอสและเทรนช์ เมาเซอร์ คู่แข่งคนหนึ่งของเขาเดินทางไปพบมิสเตอร์เชิร์ชเพื่อรับภารกิจล้มนายพลการ์ซา จอมเผด็จการแห่งประเทศวิเลนา รอสและคริสต์มาสบินไปที่วิเลนาเพื่อพบกับแซนดรา สายสืบของพวกเขา แต่กลับพบข้อมูลว่าอดีตเจ้าหน้าที่ CIA เจมส์ มันโรใช้นายพลการ์ซาบังหน้าเพื่อประโยชน์ของตนเองและแซนดราก็เป็นลูกสาวของนายพลการ์ซา รอสยกเลิกภารกิจนี้ แต่แซนดราปฏิเสธที่จะไปจากวิเลนา ต่อมาเจนเซ่นไปหามันโรเพื่อขอร่วมงานด้วย มันโรจับแซนดราไปทรมานเพื่อเค้นข้อมูล ทำให้นายพลการ์ซาโกรธมาก อีกด้านหนึ่งเลซีถูกแฟนใหม่ทำร้าย คริสต์มาสจึงบุกไปหาแฟนใหม่แล้วซ้อมเขาและเพื่อน ๆ ของเขาทุกคนปางตาย ต่อมารอสพบว่ามิสเตอร์เชิร์ชคือเจ้าหน้าที่ CIA ที่ตั้งใจจะจับมันโร ซึ่งร่วมกับนายพลการ์ซาในการค้ายาเสพติดแต่ไม่อยากลงมือเอง รอสไปหาทูล เพื่อนและช่างสักก่อนหยางจะขอร่วมทางเพื่อไปหาแซนดรา แต่รอสและหยางถูกคนของเจนเซ่นไล่ตามจนเจนเซ่นสู้กับหยาง รอสยิงเจนเซ่นก่อนที่เขาจะฆ่าหยาง หลังจากนั้นเจนเซ่นได้ขอโทษและให้แผนผังอาคารของนายพลการ์ซา รอสและหยางจึงบินไปที่วิเลนาเพื่อพบกับลูกทีมตนเอง
ทีมเอ็กซ์เพ็นเดเบิลส์ลอบเข้าไปในอาคารของนายพลการ์ซา และวางระเบิดไว้รอบ ๆ รอสถูกจับตัวได้แต่ภายหลังลูกทีมได้ตามมาช่วย นายพลการ์ซาเข้าไปเผชิญหน้ากับมันโร แต่ถูกมันโรยิงเสียชีวิต มันโรและเพน ลูกน้องคนสนิทจับตัวแซนดราและหนีไป ทีมเอ็กซ์เพ็นเดเบิลส์สู้กับทหารของนายพลการ์ซาก่อนจะระเบิดอาคารดังกล่าว โทล ลูกทีมคนหนึ่งเผาเพนทั้งเป็น ส่วนรอสทำลายเฮลิคอปเตอร์ของมันโร มันโรถูกรอสยิงก่อนจะถูกคริสต์มาสปามีดเข้าที่หน้าอกเสียชีวิต
หลังเสร็จภารกิจ ทีมเอ็กซ์เพ็นเดเบิลส์ได้ฉลองที่ร้านสักของทูล รอสมอบเงินที่ได้จากภารกิจให้แซนดรานำไปฟื้นฟูประเทศ พวกเขาฉลองชัยชนะและคริสต์มาสกับโทลได้แข่งปามีดด้วยกัน
มิสเตอร์อินเตอร์เนชันแนล 2015

นายแบบนานาชาติ 2015  เป็นการจัดการประกวดมิสเตอร์อินเตอร์เนชันแนล ครั้งที่ 10 จัดขึ้นวันที่ 30 พฤศจิกายน พ.ศ. 2558 ณ นิวพอร์ตเพอร์ฟอร์มิงอาร์ตเธียเตอร์รีสอร์ตเวิลด์, มะนิลา, ฟิลิปปินส์
ผู้เข้าประกวด.
มีตัวแทนจาก 36 ชาติ เข้าร่วมประกวดมิสเตอร์อินเตอร์เนชันแนลในครั้งนี้
หมายเหตุการประกวดอื่น ๆ.
กลับมาเข้าร่วม.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
อบเชย เวียงพิงค์

อบเชย เวียงพิงค์ (เกิด 8 กรกฎาคม พ.ศ. 2508) เป็นนักร้องชาวไทย แนวเพลงพื้นบ้านล้านนา เคยมีผลงานเพลงกับค่ายชัวร์ออดิโอ (หรือ ชัวร์ เอ็นเตอร์เทนเมนท์ ในปัจจุบัน) ในอัลบั้มชุด แอ่วเมืองเหนือ ซึ่งร้องคู่กับวีระศักดิ์ จันทิมา เพลงของอบเชย และวีระศักดิ์ มักเปิดในช่วงเทศกาลสงกรานต์ของทางภาคเหนือ เช่นเพลง "ดำหัวปี๋ใหม่ (ปี๋ใหม่เมือง)" "จุ๊หมาน้อยขึ้นดอย" "สาวจี๋" ฯลฯ
ประวัติ.
อบเชย เวียงพิงค์ มีชื่อจริงว่า "อบเชย ศรีสุข" เกิดเมื่อวันที่ 8 กรกฎาคม พ.ศ. 2508 เป็นคนอำเภอสันป่าตอง จังหวัดเชียงใหม่ ได้เข้าเรียนในชั้นมัธยมศึกษาปีที่ 1–6 (พ.ศ. 2521–2526) ที่โรงเรียนสันป่าตองวิทยาคม ในช่วงที่เรียนอยู่มัธยม อบเชยมีความสนใจร้องเพลงเพื่อผ่อนคลาย และอบเชยได้รับคัดเลือกให้มาเป็นนักร้องของวงดนตรีโรงเรียน เมื่ออายุประมาณ 15 ปี (พ.ศ. 2523) 
หลังจากจบการศึกษาชั้นมัธยมศึกษาปีที่ 6 ด้วยความที่ว่าครอบครัวของอบเชยเป็นครอบครัวที่ยากจน จึงไม่มีโอกาสได้เรียนต่อในระดับมหาวิทยาลัย ต้องหางานทำ จนได้มารู้จักกับ วีระศักดิ์ จันทิมา (ซึ่งก็ได้ร้องเพลงคู่กับอบเชยในเพลง "แอ่วเมืองเหนือ", "ดำหัวปี๋ใหม่" และอีกหลายๆเพลง) วีระศักดิ์ได้รู้จักกับนายห้างบุญทรง ที่บริษัททิพย์เนตร ซึ่งเป็นบริษัทขายเทป จากนั้นนายห้างบุญทรงก็ได้ติดต่อให้อบเชยและวีระศักดิ์ ไปอัดเทปกับบริษัทชัวร์ออดิโอ ตอนนั้นอบเชยอายุประมาณ 21–22 ปี (พ.ศ. 2529–2530) และได้ออกผลงานเพลงในชื่ออัลบั้ม "แอ่วเมืองเหนือ" ซึ่งออกมาทั้งหมด 4 ชุด ชื่อ "อบเชย เวียงพิงค์" เป็นชื่อที่ทางบริษัทชัวร์ฯ ได้ตั้งให้อบเชยเพื่อใช้ในวงการเพลง
อบเชย เวียงพิงค์ ได้ออกจากวงการเพลงไปแล้วเกือบ 20 ปี และปัจจุบัน อาศัยอยู่กับครอบครัวที่จังหวัดนครปฐม
ผลงานเพลง.
อัลบั้ม "แอ่วเมืองเหนือ" ชุดที่ 1, 2, 3, 4 สังกัดชัวร์ออดิโอ (ชัวร์ เอ็นเตอร์เทนเมนท์)
เพลงที่เป็นที่รู้จัก.
เพลงที่อบเชยร้องเดี่ยว
เพลงที่อบเชยร้องคู่กับ อ.วีระศักดิ์
เอเวอรีเดย์อิสอะฮอลิเดย์

"เอเวอรีเดย์อิสอะฮอลิเดย์"  เป็นเพลงของนักร้องชาวอเมริกัน เคที เพร์รี ผลิตโดยดุ๊ก ดูมอนต์ ออกจำหน่ายในวันที่ 23 พฤศจิกายน ค.ศ. 2015 เป็นส่วนหนึ่งของโครงการรณรงค์ในวันหยุดของเอชแอนด์เอ็ม เพลงเป็นแนวคริสต์มาสแดนซ์ ได้รับแรงบันดาลใจจากแนวกอสเปล เล่าเรื่องเกี่ยวกับความรักที่เป็นของขวัญในช่วงคริสต์มาสที่ดีที่สุด "เอเวอรีเดย์อิสอะฮอลิเดย์" ออกมาพร้อมกับภาพยนตร์โฆษณาวันเดียวกัน
โครลโชว์

โครลโชว์  เป็นรายการโทรทัศน์แนวสเกตช์คอเมดีสัญชาติอเมริกัน และนำแสดงโดยนักแสดงตลก นิก โครล จอห์น เลเวนสเตน และโจนาธาน ครีเซล เป็นผู้อำนวยการผลิต รายการออกอากาศครั้งแรกในวันที่ 16 มกราคม ค.ศ. 2013 และสิ้นสุดในวันที่ 24 มีนาคม ค.ศ. 2015 ทางโทรทัศน์เคเบิลช่องคอเมดีเซนทรัล
สี่แหววพลังแม่มด

สี่แหววพลังแม่มด  เป็นภาพยนตร์ระทึกขวัญเหนือธรรมชาติอเมริกันกำกับโดยแอนดรูว์ เฟลมมิง และแสดงโดยโรบิน ทันนี ไฟรูซา บอลก์ เนฟ แคมป์เบล และราเชล ทรู เนื้อเรื่องเกี่ยวกับกลุ่มวัยรุ่น 4 คนที่ตามล่าแม่มดและใช้เวทมนตร์คาถา ภาพยนตร์ออกฉายวันที่ 3 พฤษภาคม ค.ศ. 1996 โดยโคลัมเบียพิกเจอส์
วอลเลย์บอลชายไทยแลนด์ลีก 2015-16

วอลเลย์บอลชายไทยแลนด์ลีก 2015-16 หรือ วอลเลย์บอลชายไทยแลนด์ลีก 2559 โดยครั้งนี้จัดขึ้นเป็นครั้งที่ 11 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 10 ตุลาคม พ.ศ. 2558
ตารางคะแนน.
การจัดลำดับตารางคะแนน.
การจัดลำดับตารางคะแนนวอลเลย์บอลไทยแลนด์ลีก 2015-16 เรียงลำดับดังนี้
อันดับการแข่งขัน.
<templatestyles src="Col-begin/styles.css"/>
ปืนนกไส้

ปืนนกไส้ (ชื่อวิทยาศาสตร์: "Bidens pilosa") หรือ กี่นกไส้ หรือ หญ้าก้นจ้ำขาว เป็นวัชพืชในวงศ์ทานตะวัน (Asteraceae) มีถิ่นกำเนิดในทวีปอเมริกา เป็นไม้ล้มลุกอายุปีเดียว สูงได้ถึง 1 เมตร ลำต้นเป็นสัน ใบเป็นใบประกอบขนนกชั้นเดียว มี 3 ใบย่อย แผ่นใบรูปไข่ ปลายใบแหลม ขอบใบหยัก ดอกออกเป็นช่อกระจุกแน่นที่ปลายยอดและซอกใบ ก้านช่อดอกยาว วงใบประดับมี 2 ชั้นแยกกัน ดอกวงนอกมีกลีบดอกรูปลิ้นสีขาวไม่สมบูรณ์เพศ ดอกวงในเป็นดอกสมบูรณ์เพศ มีกลีบดอก 5 กลีบเชื่อมติดกันเป็นหลอดสีเหลือง เกสรเพศผู้สีน้ำตาล เกสรเพศเมียสีเหลืองปลายแยกเป็น 2 แฉก ผลเป็นแบบผลแห้งเมล็ดล่อนสีน้ำตาลเข้ม มีแพปพัส (กลีบเลี้ยงลดรูป) เป็นหนามสั้น 2 อัน
ปืนนกไส้มีสรรพคุณต้านเชื้อจุลินทรีย์ แก้อักเสบ ขับปัสสาวะ ห้ามเลือดและรักษาไข้มาลาเรียได้
เสี่ยวผิงกั่ว

เสี่ยวผิงกั่ว (พินอิน: "Xiǎopíngguǒ"; "แอปเปิลน้อย") เป็นผลงานเพลงของชอปสติกส์บราเธอส์ (筷子兄弟) นักร้องดูโอของจีนแผ่นดินใหญ่ ประกอบไปด้วย เซี่ยว ยัง (肖央) และหวัง ไท่ลี่ (王太利) เป็นเพลงประกอบภาพยนตร์ตลกล้อเลียนเรื่อง "Old Boys: The Way of the Dragon" (老男孩之猛龙过江) ที่ประสบความสำเร็จ และเป็นที่รู้จักอย่างมากในฐานะเพลงประกอบ ที่กลายเป็นเพลงที่ได้รับความนิยมสูงสุดในจีนเมื่อปี ค.ศ. 2014 จนกลายเป็นอินเทอร์เน็ตมีม ที่มีการนำไปเต้นตามต่าง ๆ มากมาย เช่น แฟลชม็อบ และได้รับความนิยมจากผู้มีชื่อเสียงหลายคน เช่น เจย์ โจว รวมถึงหน่วยงานระดับชาติ เช่น กองทัพปลดปล่อยประชาชน
โดยเพลงนี้ได้เผยแพร่มิวสิกวิดีโอออกมาในวันที่ 29 พฤษภาคม โดยมีเนื้อหาล้อเลียนอาดัมกับเอวา ได้รับความนิยมอย่างสูงจนกระทั่งได้รับรางวัลอเมริกันมิวสิกอะวอร์ด ที่สหรัฐอเมริกาด้วย และได้ยังมีการแปลงเป็นภาษาต่าง ๆ เช่น เป็นเพลงเค-ป๊อป โดย ที-อารา ซึ่งซินซาดงไทเกอร์อำนวยการผลิต โดยในท่อนแยกยังมีเนื้อเดิมซึ่งเป็นภาษาจีนกลางอยู่ และยังได้ชอปสติกส์บราเธอส์มาร่วมแสดงในมิวสิกวิดีโอด้วย โดยมิวสิกวิดีโอถูกถ่ายทอดออกมาในรูปแบบตลก สมาชิกที-อาราทั้ง 4 คน ได้แก่ อึนจ็อง, ฮโยมิน, คิวรี และจีย็อน สวมใส่ชุดวอร์มสีเหลืองสด ซึ่งเป็นชุดแบบเดียวกับของบรูซ ลี ที่แต่งในภาพยนตร์กังฟูเรื่อง " Game of Death" ในปี ค.ศ. 1972 พร้อมกับสวมแว่นตากรอบใหญ่ แต่งหน้าและทำผมแบบแปลก ๆ ซึ่งถือเป็นเพลงแรกที่มีการแปลงเนื้อจากภาษาจีนของวงการเค-ป๊อป รวมถึงมีการแปลงเป็นภาษาไทยด้วย
อียิปต์แอร์ เที่ยวบินที่ 667

อียิปต์แอร์ เที่ยวบินที่ 667เป็นอุบัติเหตุที่เกิดขึ้นกับสายการบินอียิปต์แอร์ เมื่อวันที่ 29 กรกฎาคม พ.ศ. 2554 เดินทางจาก ไคโร ไปยัง เจดดะห์ ด้วยเครื่องบินรุ่นโบอิง777-266ER
อุบัติเหตุ.
ขณะที่เครื่องบินจอดอยู่ที่ท่าอากาศยานนานาชาติไคโร ประเทศอียิปต์ ที่ประตูF7 อาคารหลังที่ 3 ระหว่างรอผู้โดยสารขึ้นเครื่อง เจ้าหน้าที่ภาคพื้นดินได้ยินเสียงระเบิดดังขึ้น หลังจากนั้นเครื่องบินก็มีควันประทุขึ้นบริเวณใต้ท้องเครื่องนักบินได้บอกให้พนักงานต้อนรับอพยพคนลงจากเครื่องบินและประสานรถดับเพลิงของสนามบินมาและสามารถดับไฟได้ในเวลา 3 นาที 
การสืบสวน.
สาเหตุคือ ความผิดไฟฟ้าลัดวงจรหรือส่งผลในการทำความร้อนไฟฟ้าของท่อที่มีความยืดหยุ่นในระบบออกซิเจน (ไฟฟ้าวงจรสั้น; ติดต่อระหว่างสายไฟอากาศยานและส่วนประกอบของระบบออกซิเจนอาจจะเป็นไปได้ถ้ายึดลวดหลายหายไปหรือร้าวหรือถ้ามีการติดตั้งสายไฟไม่ถูกต้อง)
เซลลัปปัน รามนาทัน

เซลลัปปัน รามนาทัน (3 กรกฎาคม 2467 – 22 สิงหาคม 2559) หรือชื่อย่อว่า เอส. อาร์. นาทัน  เป็นนักการเมืองชาวสิงคโปร์ เป็นประธานาธิบดีคนที่หกแห่งสาธารณรัฐสิงคโปร์ เขาดำรงตำแหน่งครั้งแรกในวันที่ 1 กันยายน พ.ศ. 2542 และปี พ.ศ. 2548 เขาก็ได้รับเลือกตั้งเป็นประธานาธิบดีในการเลือกตั้งที่ไม่มีคู่แข่ง ในปี พ.ศ. 2552 เขาทำสถิติชนะเบนจามิน เชียส์ และเป็นประธานาธิบดีที่ดำรงตำแหน่งยาวนานที่สุดของสิงคโปร์ รวมระยะเวลา 12 ปี เขาหมดวาระลงในวันที่ 31 สิงหาคม พ.ศ. 2554 ตั้งแต่นั้นมาเขาได้อาศัยอยู่ในประเทศในฐานะอดีตประธานาธิบดี